**P.nr.102/17**

**NË EMËR TË POPULLIT**

**GJYKATA THEMELORE NE PRIZREN - DEGA NE DRAGASH**, nga gjyqtari Sabaheta Kurteshi, me sekretaren juridike Senida Nuri - punëtore e kësaj gjykate, **në lëndën penale kundër të akuzuarit A. M. nga fshati..., Komuna e Dragashit, i**  akuzuar sipas aktakuzës të Prokurorisë Themelore në Prizren PP/II.nr.1973/13 të dt. 14.04.2014, për shkak të veprave penale , lëndimi i lehtë trupor nga neni 188. par. 1. Pika 1.4 lidhur me nenin 31 të KP-së**, dhe veprës penale, asgjësimi apo dëmtimi i pasurisë nga neni 333 par. 1 lidhur me nenin 31 të Kodit Penal të Kosovës**, në prezencën e të akuzuarit si dhe përfaqësuesit të Prokurorisë Themelore në Prizren – Prokurori i shtetit Atnor Skoro , në shqyrtimin fillestar të mbajtur me dt. 24.07.2018, mori dhe shpalli këtë:

**A K T GJ Y K I M**

**I.**

**Ndaj të akuzuarit:**

**A. M., i lindur me datë**..., në Dragash, nga i ati Sh. dhe e ëma Xh., e lindur M., i pa martuar, i pa punë, ka të kryer shkollën e mesme, me përkatësi Kombëtare Goran, shtetas i R. së Kosovës, nr. personal...

**ËSHTË FAJTORЁ**

1.Se me datë, 14.08.2013, rreth orës 04:10 min , në fshatin..., Komuna e Dragashit , në bashkëveprim, i shkaktojnë lëndime të lehta dhe përkohësisht ia dëmtojnë shëndetin të dëmtarëve A. Q. dhe B. M., në atë mënyrë që deri sa të dëmtuarit ishin duke udhëtuar me automjetin e markës “ VW Golf 1” me targa..., kur arrijnë në vendin kritik, për shkak të një mosmarrëveshjeje të mëhershme (kinse i kishin përzënë boshnjaket nga Restelica ), të njëjtit i ndalin në rrugë, i detyrojnë të dalin nga automjeti dhe fillojnë ti godasin me grushte në pjesë të ndryshme të trupit, me q’rast me këto veprime të dëmtareve u shkaktojnë lëndime të lehta trupore, lëndime që janë të përshkruara për së afërmi në mendimin e ekspertit mjeko-ligjor DR. N. H. të dhëna me datë 20.09.2013 dhe nga Dr. M. G., të dhënë me datë 08.01.2014.

**Këso doreë bashkëkryerje kanë kryer veprën penale lëndimi i lehtë trupor nga neni 188. par. 1. nën parë1.4 lidhur me nenin 31 të Kodit Penal të Kosovës.**

2.Se me datë, 14.08.2013, rreth orës 04:10 min , në fshatin..., Komuna e Dragashit, në bashkëveprimi ia asgjëson, e dëmton apo e bën të papërdorshëm pasurinë e e personit tjetër – gjamin e derës së pasme të majtë të automjetit të markës “VW Golf 1 “, në atë mënyrë që derën, pasi i njëjta ishte e mbyllur nga ana e vozitësit, e thyejnë dritaren e automjetit, meq rast me këto veprime të dëmtuarit i shkakton dëm material .

**Këso dore ë bashkë kryerje kanë kryer veprën penale ,asgjësimi apo dëmtimi i pasurisë nga neni 333. par. 1 lidhur me nenin 31 të Kodit Penal të Kosovës.**

Andaj , gjykata në mbështetje të nenit 2,4,6,41,42,43,49,50,51,52, nenit 73,74,75 të KP-së si dhe nenit 365. të KPP-së, të akuzuarin Erdall gjykon me:

**GJYKIM ME KUSHT**

1.Per veprën penale lëndim i lehtë trupor si nen I/ pika 1 te diapozitivit duke i vërtetuar dënimin me burg në kohëzgjatje prej 1(një ) muaji, ekzekutimi i të cilit nuk do të bëhet në afat prej 1.(një ) viti, nga dita e plotfuqishmërisë së këtij Aktgjykimi, nëse i akuzuari nuk kryen ndonjë tjetër vepër penale.

2.Per veprën penale **asgjësimi apo dëmtimi i pasurisë ,** si nen II/ pika 2 te diapozitivit duke i vërtetuar dënimin me burg në kohëzgjatje prej 3.(tre ) muajve, ekzekutimi i të cilit nuk do të bëhet në afat prej 2.(dy ) vite, nga dita e plotfuqishmërisë së këtij Aktgjykimi, nëse i akuzuari nuk kryen do një tjetër vepër penale.

Andaj Gjykata Konform nenit. 80 te KP-ës i akuzuari për dy veprat penale si nen II/te diapozitivit dhe nen III/te diapozitivit i shqipton ,

**DЁNIMIN** **UNIK**

Duke i vërtetuar dënimin me burg në kohëzgjatje prej 3(tre ) muajve, ekzekutimi i të cilit nuk do të bëhet në afat prej 2.(dy ) vite, nga dita e plotfuqishmërisë së këtij Aktgjykimi, nëse i akuzuari nuk kryen ndonjë tjetër vepër penale

**Të dëmtuarit, udhëzohet në kontest të rregullte civilë-juridik, për realizimin e kërkesës pasurore juridike.**

**OBLIGOHET** i akuzuari që të paguajë të gjitha shpenzimet e procedurës penale sa ato të bëhen në bazë të llogarisë, dhe atë për 2 ekspertiza mjeko ligjore shumen prej 40,00 euro , në emër të paushallit gjyqësor të paguajë shumën prej 30 €, si dhe shumën prej 30 euro në emër të kompensimit për viktimat e krimit , në afat prej 15 ditësh pas plotfuqishmërisë së këtij Aktgjykimi, nën kërcënimin të ekzekutimit të dhunshëm.

**A r s y e t i m**

Prokuroria themelore në Prizren pranë kësaj gjykate ka parashtruar aktakuzën **kundër të akuzuar A. M. etj ,** PP/II.nr.1973/13 të dt. 14.04.2014, për shkak të veprave penale , lëndimi i lehtë trupor nga neni 188. par. 1. Pika 1.4 lidhur me nenin 31 të KP-së**, dhe veprës penale, asgjësimi apo dëmtimi i pasurisë nga neni 333 par. 1 lidhur me nenin 31 të Kodit Penal të Kosovës**.

Kjo gjykatë ka caktuar shqyrtimin fillestar me dt. 24.07.2018, me q ‘rast është paraqit i akuzuari pasi që është hasur nga ana e Policisë së Kosovës Stacioni në Dragash të cilin e kanë sjellë në Urdhëresë të lëshuar nga kjo gjykatë.

I akuzuari në shqyrtimin fillestar e ka pranuar fajësinë për veprën penale lëndim i lehtë trupor dhe veprën penale , asgjësimi apo **dëmtimi i pasurisë .**

**Prokurori i Shtetit nuk e ka kundërshtuar pranimin e fajësisë nga ana e të akuzuarit dhe jep pëlqimin.**

Gjykata në shqyrtimin Fillestar ka vërtetuar këtë gjendje faktike.

1.Se me datë, 14.08.2013, rreth orës 04:10 min , në fshatin..., Komuna e Dragashit , në bashkëveprim , i shkaktojnë lëndime të lehta dhe përkohësisht ia dëmtojnë shëndetin të dëmtarëve A. Q. dhe B. N., në atë mënyrë që deri sa të dëmtuarit ishin duke udhëtuar me automjetin e markës “ VW Golf 1” me targa..., kur arrijnë në vendin kritik ,për shkak të një mosmarrëveshjeje të mëhershme (kinse i kishin përzënë boshnjaket nga Restelica ) , të njëjtit i ndalin në rrugë , i detyrojnë të dalin nga automjeti dhe fillojnë ti godasin me grushte në pjesë të ndryshme të trupit , me q ‘rast me këto veprime të dëmtarëve u shkaktojnë lëndime të lehta trupore ,lëndime që janë të përshkruara për së afërmi në mendimin e ekspertit mjeko-ligjor DR. N. H. të dhëna me datë 20.09.2013 dhe nga Dr. M. G., të dhënë me datë 08.01.2014.

2.Se me datë, 14.08.2013, rrethe orës 04:10 min , në fshatin..., Komuna e Dragashit , në bashkëveprimi ia asgjëson, e dëmton apo e bën të papërdorshëm pasurinë e personit tjetër – gjamin e derës së pasme të majtë të automjetit të markës “VW Golf 1 “, në atë mënyrë që derën, pasi i njëjta ishte e mbyllur nga ana e vozitësit, e thyejnë dritaren e automjetit ,me q, rast me këto veprime të dëmtuarit i shkakton dëm material .

Gjykata këto fakte i ka pranuar nga vet pranimi i të akuzuarit të cilët në shqyrtimin fillestar , vullnetarisht e ka pranuar fajësinë, ku dhe prokurori i shtetit ka jep dhe pëlqimin për pranimin e fajësisë nga ana e të akuzuarit. Gjatë pranimit të fajësisë gjykata sipas detyrës zyrtare konform dispozitave ligjore të KPP-së, nuk ka gjetur se ekziston ndo një prove e pa pranueshme, po ashtu gjykata në tërësi e ka vërtetuar se të akuzuarit pas pranimit të vullnetshëm të fajësisë së tije, ata e kanë kuptuar natyrën dhe pasojat e pranimit të fajit për veprën penale e cila ju vihet në barrë. Ky pranim nga ana e të akuzuarve është bërë në mënyrë të pa kushtëzuar dhe të vullnetshme ,nga se të akuzuarit gjatë shqyrtimit fillestar dhe gjatë shqyrtimit gjyqësor kanë qenë të njoftuar me të gjitha shkresat e lëndës , si me kallëzimin penal, deklaratën e te dëmtuarit , raportit policor, foto dokumentacionit nga vendi i ngjarjes, shkresa këto bashkangjitur aktakuzës .

Po ashtu gjykata ka ardhur në përfundim se pranimi i fajësisë nga ana e të akuzuarit është bërë në pajtim me dispozitat e nenit. 246, të KPP-ës, se nuk ekziston as një nga arsyeja dhe kushtet për mos pranimin e fajësisë konformë me nenin 248 të KPP-së si dhe se nuk ekziston as një nga arsyet dhe kushtet hedhjen e aktakuzës dhe pushimin e procedurës penale të paraparë si në nenin 249 të KPPK-së, dhe nga faktet e çështjes qe i përmban akti akuzues, gjykata ka ardhur në përfundim se në veprimet e të akuzuarit provohen të gjitha elementet e qenies se veprave penale të përshkruar si në diapozitiv të këtij aktgjykimi, dhe gjykata ka vendosur që të akuzuarin ta shpall fajtor dhe ta gjykoj në bazë të Ligjit, e më par në tërësi duke vërtetuar përgjegjësin penale juridike të akuzuarit.

Gjykata gjatë marrjes se vendimit mbi dënimin ndaj të akuzuarit ka vlerësuar të gjitha rrethanat lehtësuese dhe renduese të parapara si në nenin 73,74, 75 të KP-së, të cilat ndikojnë në zgjidhjen e llojit dhe lartësisë së dënimit. Gjykata si rrethanë lehtësuese ka vlerësuar se në gjykatë i akuzuari ka pas qëndrim të jetë korrekt, faktin se i ka pranuar veprat penale e kjo nën kupton edhe pendimin e tyre për kryerjen e veprës penale, i pa pune, prandaj gjykata ka ardhur në përfundim se me këtë lloji të dënimit është e bindur se edhe me dënimin me burg me kusht ndaj të akuzuarit do ta arrihet efekti i sanksionit të paraparë sipas Kodit penal të Kosovës , që në të ardhmen i akuzuari edhe me kërcënim të dënimit nuk do të kryej vepër të re penale, ndërsa si rrethanë renduese gjykata merr parasysh rrezikshmërinë e lartë shoqërore të veprës .

Vendimi ku I dëmtuari për realizimin e kërkesës së tij pasurore juridike udhëzohet në kontest të rregullt civilë – juridike u mur konform nenit 463 par 1.2 të KPP-ës .

Vendimin mbi shpenzimet e procedurës penale dhe paushallit gjyqësor u murrën në kuptim të nenit 450 par. 2 nën par. 2.6 të KPP-së dhe Ligjit Për Kompensimin E Viktimave Të Krimit.

Me sa u tha më lartë u vendos si në shqiptimin e këtij Aktgjykimi.

**GJYKATA THEMELORE NЁ PRIZREN DEGA NË DRAGASH**

**P.nr.102/17 të dt. 24.07.2018.**

**Sekretare Juridike : Gj y q t a r i :**

**Senida Nuri Sabaheta Kurteshi**

**KЁSHILLA JURIDIKE :** Kundër këtij Aktgjykimi palët e pakënaqura kanë të drejtë të parashtrojnë ankesë Gjykatës se Apelit në afat prej 15 ditësh nga dita e dorëzimit të këtij aktgjykimi. Ankesa parqitet përmes kësaj gjykate .